  Виталий Пронин Зэм, кузьмовыръёс артысь байвалъёсын валче ог 4 ар талэсь азьло асьсэ понназы хоккеен шудыны площадка тупатӥзы вал. Но спорт объектсы туалаосызлэсь номырин медаз висъяськы, шуизы кадь гуртоос, но выльысь уж борды басьтӥськизы. Кузьмовырысь магазин вӧзысь буш интыез дасязы. Татчы коробка ӝутыны тыршизы быдэс гуртэн. Ёросысь депутат А. Афанасьев пулъёс висъяз, Эгралась одӥгез предприятие краска сётӥз, мукетыз техникаен юрттӥськиз. Сундурысь муниципал кылдытэтлэн йырыз Н. Сунцов, ёросысь энергетик А. Тарасов коробкаез югдытон сярысь сюлмаськизы. Бӧрысь татчы кылиськон-дӥсяськон инты гуртоос асьсэос ик ӝутӥзы на. Табере татчы хоккеен шудыны, конькиен нискыланы кузьмовыръёс быдэс гуртэн вуыло. Ангелина Снигирёва Туспуктэм: "Светлый путь" газет Теги: ёросъёс  